b'\n_START_ARTICLE_\nTaboo\n_START_SECTION_\nAsmeninis gyvenimas\n_START_PARAGRAPH_\nTaboo yra meksikie\xc4\x8di\xc5\xb3 ir Shoshone (ind\xc4\x97n\xc5\xb3 genties) palikuonis. Jis u\xc5\xbeaugo Rosemead, Kalifornijoje ir lank\xc4\x97 ten \xe2\x80\x9eMuscatel vidurin\xc4\x99 mokykl. B\xc5\xabdamas vaikas, Taboo svajojo tapti filantropu, o sulauk\xc4\x99s paauglyst\xc4\x97s susidom\xc4\x97jo muzika. 2008\xc2\xa0m. liepos 12 d., dvi dienos prie\xc5\xa1 jo gimtadien\xc4\xaf, Taboo ved\xc4\x97 Jaymie Dizon Pasadenoje. will.i.am ir apl.de.ap vestuv\xc4\x97se buvo pabroliais. 2009\xc2\xa0m. liepos 19 d. pora susilauk\xc4\x97 pirmagimio. K\xc5\xabdikiui buvo duotas Jaleno vardas. Taboo jau turi vien\xc4\x85 s\xc5\xabn\xc5\xb3, Josh, kuris jau paauglys. Jis yra i\xc5\xa1 ankstesni\xc5\xb3 muzikanto santyki\xc5\xb3._NEWLINE_Atlik\xc4\x97jas ruo\xc5\xa1iasi \xc4\xafkurti ne pelno siekian\xc4\x8di\xc4\x85 men\xc5\xb3 mokykl\xc4\x85 savo gimtajame Rosemead miestelyje.\n_START_SECTION_\nSolo karjera\n_START_PARAGRAPH_\nNuo 2008\xc2\xa0m. Taboo dirba prie savo solinio debiutinio albumo pavadinimu \xe2\x80\x9eT.A.B.O.O\xe2\x80\x9c. Taboo tikisi bendradarbiauti su Frankie J, E-40, Pitbull, ir Kumbia Kings. Shakira, Blu Cantrell ir Juanes, pasak gand\xc5\xb3 jau bendradarbiavo su juo prie solinio albumo._NEWLINE_Taboo taip pat yra para\xc5\xa1\xc4\x99s dain\xc5\xb3 \xc5\xbeod\xc5\xbeius bei \xc4\xafra\xc5\xa1\xc4\x99s kelis garso takelius tokiems filmams kaip \xe2\x80\x9eCoach Carter\xe2\x80\x9c, \xe2\x80\x9eU\xc5\xbesispyrusi blondin\xc4\x97\xe2\x80\x9c, \xe2\x80\x9eKaip Haroldas ir Kumaras kaif\xc4\x85 gaud\xc4\x97\xe2\x80\x9c ir \xe2\x80\x9eBarbershop 2\xe2\x80\x9c.\n_START_SECTION_\nKiti bendradarbiavimai\n_START_PARAGRAPH_\nJis kartu su Ryan Key i\xc5\xa1 \xe2\x80\x9eYellowcard\xe2\x80\x9c yra \xc4\xafra\xc5\xa1\xc4\x99s dain\xc4\x85 \xe2\x80\x9eGotta Get It Now\xe2\x80\x9c. Taip pat Taboo bendradarbiavo su reperiu David Rolas (daina \xe2\x80\x9eMorena\xe2\x80\x9c) ir reperiu Fudge Dog (daina \xe2\x80\x9eGet It\xe2\x80\x9c). 2007\xc2\xa0m. Taboo bendradarbiavo su Juan Luis Guerra, jis yra dainos \xe2\x80\x9eLa Llave de Mi Coraz\xc3\xb3n\xe2\x80\x9c remikso versijoje. Taboo taip pat yra suk\xc5\xabr\xc4\x99s dainos \xe2\x80\x9eLa Paga\xe2\x80\x9c remiks\xc4\x85, kuri\xc4\x85 atlieka Juanes.\n_START_SECTION_\nVaidyba\n_START_PARAGRAPH_\nTaboo pirmasis vaidmuo buvo 2005\xc2\xa0m. filme \xe2\x80\x9eDirty\xe2\x80\x9c su Wyclef Jean, kurs jis atliko Ram\xc3\xadrez rol\xc4\x99. 2007\xc2\xa0m. jis pasirod\xc4\x97 nepriklausomame filme \xe2\x80\x9eCosmic Radio\xe2\x80\x9c, kuriame taip pat vaidina Michael Madsen, Wes Studi, Irene Bedard, Daryl Hanna, Ricardo Chavira ir kt. D\xc4\x97l savo kov\xc5\xb3 men\xc5\xb3 i\xc5\xa1manymo Taboo buvo pakviestas filmuotis 2009\xc2\xa0m. filme \xe2\x80\x9eGatvi\xc5\xb3 kovotojas: Chun-Li legenda\xe2\x80\x9c, kur atliko Vega vaidmen\xc4\xaf Taboo taip pat buvo MTV realyb\xc4\x97s \xc5\xa1ou \xe2\x80\x9eMTV\xe2\x80\x99s Top Pop Group\xe2\x80\x9c vienas i\xc5\xa1 teis\xc4\x97j\xc5\xb3.'